Aloysius Bertrand
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Aloysius Bertrand var en fransk forfatter. Han drømte om å skape en poetisk prosa – une prose pure – som skulle muliggjøre langt mer subtile virkninger enn verset.
Hovedverket Gaspard de la Nuit (utgitt posthumt i 1842) virkeliggjorde denne drømmen langt på vei og fikk avgjørende betydning for prosadiktet i Frankrike. Det er preget av romantikkens interesse for middelalderen og for det groteske og makabre.Flere av Bertrands virkemidler peker frem mot surrealismen.En klaversuite av Maurice Ravel er bygd over Bertrands prosadikt. Les mer i Store norske leksikon Frankrikes litteratur